ছট পুজোয় মেট্রোর সূচিতে বিরাট বদল! সোমবার কোন লাইনে কেমন পরিষেবা?

ওয়েব ডেস্ক: শুরু হয়েছে ছট পুজো (Chhath Puja 2025)। চারদিনব্যাপী এই উৎসব চলবে সোমবার পর্যন্ত। সেই উপলক্ষে কলকাতা মেট্রোর (Kolkata Metro) পরিষেবায় আনা হয়েছে সাময়িক পরিবর্তন। এক বিবৃতি জারি করে কলকাতা মেট্রো কর্তৃপক্ষ জানিয়েছে, ছট পুজোর দিন অর্থাৎ ২৭ অক্টোবর, সোমবার ব্লু লাইন (Blue Line Metro Time Table) ও গ্রিন লাইনে মেট্রোর (Green Line Metro Time Table) সংখ্যা কমানো হবে।

সাধারণত ব্লু লাইনে রোজ ২৭২টি মেট্রো চলাচল করে। কিন্তু সোমবার আপ ও ডাউন মিলিয়ে চলবে ২৩৬টি মেট্রো। অন্যদিকে, গ্রিন লাইনে ২২৬টির বদলে চলবে ১৮৬টি মেট্রো, যার মধ্যে ৯৩টি আপ এবং ৯৩টি ডাউন সার্ভিস। এখন একনজরে দেখে নিন ব্লু লাইন ও গ্রিন লাইন মেট্রোর সোমবারের সময়সূচি।

আরও পড়ুন: রাতের শহরে নজিরবিহীন ঘটনা! রক্তাক্ত অবস্থায় দৌড় ব্যক্তির

সোমবার ব্লু লাইন মেট্রোর সময়সূচি

সোমবার ব্লু লাইনে প্রথম ও শেষ মেট্রোর সময়সূচিতে কোনও পরিবর্তন হবে না।

নোয়াপাড়া থেকে শহিদ ক্ষুদিরামগামী প্রথম মেট্রো ছাড়বে সকাল ৬টা ৫০ মিনিটে।

শহিদ ক্ষুদিরাম থেকে দক্ষিণেশ্বরগামী প্রথম মেট্রো ছাড়বে সকাল ৬টা ৫৪ মিনিটে।

মহানায়ক উত্তমকুমার থেকে দক্ষিণেশ্বরগামী প্রথম মেট্রো ছাড়বে সকাল ৬টা ৫৫ মিনিটে।

দক্ষিণেশ্বর থেকে শহিদ ক্ষুদিরামগামী প্রথম মেট্রো ছাড়বে সকাল ৬টা ৫৫ মিনিটে।

রাত ৯টা ২৮ মিনিটে দক্ষিণেশ্বর থেকে শহিদ ক্ষুদিরামগামী শেষ মেট্রো ছাড়বে।

রাত ৯টা ৩৩ মিনিটে শহিদ ক্ষুদিরাম থেকে দক্ষিণেশ্বরগামী শেষ মেট্রো ছাড়বে।

শহিদ ক্ষুদিরাম থেকে দমদমগামী শেষ মেট্রো ছাড়বে রাত ৯টা ৪৩ মিনিটে।

সোমবার গ্রিন লাইন মেট্রোর সময়সূচি

সোমবার গ্রিন লাইন মেট্রোর পরিষেবায় সামান্য পরিবর্তন হয়েছে।

হাওড়া ময়দান থেকে সল্টলেক সেক্টর ফাইভগামী প্রথম মেট্রো ছাড়বে সকাল ৬টা ৩০ মিনিটে।

সল্টলেক সেক্টর ফাইভ থেকে হাওড়া ময়দানগামী প্রথম মেট্রো ছাড়বে সকাল ৬টা ৩২ মিনিটে (অন্যান্য দিনের থেকে ৭ মিনিট আগে)।

হাওড়া ময়দান থেকে সল্টলেক সেক্টর ফাইভগামী শেষ মেট্রো ছাড়বে রাত ৯টা ৪৫ মিনিটে।

সল্টলেক সেক্টর ফাইভ থেকে হাওড়া ময়দানগামী শেষ মেট্রো ছাড়বে রাত ৯টা ৪৭ মিনিটে।

কলকাতা মেট্রোর অন্য লাইনগুলিতে পরিষেবা স্বাভাবিক

মেট্রো রেলের বিবৃতিতে আরও বলা হয়েছে, সোমবার অরেঞ্জ লাইন, ইয়েলো লাইন ও পার্পল লাইনে কোনও পরিবর্তন থাকবে না। অন্যান্য দিনের মতোই চলবে ওই তিন লাইনের পরিষেবা।

দেখুন আরও খবর:

The post ছট পুজোয় মেট্রোর সূচিতে বিরাট বদল! সোমবার কোন লাইনে কেমন পরিষেবা? first appeared on KolkataTV.

The post ছট পুজোয় মেট্রোর সূচিতে বিরাট বদল! সোমবার কোন লাইনে কেমন পরিষেবা? appeared first on KolkataTV.